Sergejs Tarasovs (režisors)

Sergejs Tarasovs (; dzimis  Novosibirskā) ir Padomju Savienības un Krievijas kinorežisors, scenārists un aktieris (atveidojis epizodiskas lomas savās filmās). Krievijas Federācijas Goda mākslinieks (1992).

 Biogrāfija 
Pamatizglītību ieguvis Maskavas 122. skolā. 1945. gadā pārcēlās uz Rīgu un līdz 1951. gadam studēja Nahimova Rīgas militārajā jūrskolā. No 1951. gada līdz 1954. gadam studēja M. Žukovska Gaisa spēku akadēmijā Maskavā. 1954. gadā uzsāka studijas Vissavienības valsts kinematogrāfijas institūta Ekonomikas fakultātē.

1957. gadā iestājās Padomju Savienības Komunistiskajā partijā un sakarā ar Maskavas kinoforumu uz pasākuma laiku ieņēma Starptautiskās studentu savienības kino nodaļas galvenā sekretāra amatu. 1958. gadā absolvēja Vissavienības valsts kinematogrāfijas institūta Ekonomikas fakultāti, pēc kā tika norīkots darbam PSRS Kultūras ministrijā kā kadru daļas vecākais inspektors.

1959. gadā apprecējās ar Marinu Tabačņikovu.

1960. gadā norīkots par direktora vietnieku kinostudijā Diafilm, un drīzumā pārgāja uz PSRS Centrālās televīzijas kinopasūtījumu daļu. Šķīrās no pirmās sievas.

1962. gadā apprecējās ar Gaļu Kopaļinu, piedzima meita Marija. Kļuva par Žurnālistu savienības biedru.

1963. gadā kļuva par PSRS Centrālās televīzijas filmu programmas galvenās redakcijas redaktoru un iestājās Kinematogrāfistu savienībā. 1964. gadā absolvēja Vissavienības Valsts kinematogrāfijas institūta Scenāristu fakultāti. 1968. gadā atstāja visus citus amatus un iestājās Augstākajos scenāristu un režisoru kursos, ko 1969. gadā absolvēja. Kursu diplomdarbs bija īsfilma "Baltās kāpas". No 1971. gada līdz 1973. gadam strādāja par galveno redaktoru kinostudijā Mosfilm. 1973. gadā redaktora darbā radās izdevība Rīgas Kinostudijā režisēt filmu "Peterss", tāpēc mainīja darbu un pārcēlās uz Rīgu. 1975. gadā pārcēlās uz Minsku, Baltkrievijā, lai kinostudijā Belarus-film uzņemtu filmu "Tikšanās uz tālā meridiāna". Sākot no 1978. gada,  kā režisors strādāja Maskavas kinostudijā Mosfilm.

Šobrīd (2025) dzīvo un strādā Maskavā.

 Filmogrāfija 
GadsNosaukumsKinostudijaRežisorsScenārists1966"Vertikāle" (Вертикаль)Odesas kinostudija1968"Enģeļa diena" (День ангела)Odesas kinostudija1969"Baltās kāpas" (Белые дюны)Rīgas Kinostudija1972"Peterss" (Петерс)Rīgas Kinostudija1972"Pēdējais cietoksnis" (Последний форт)Moldova film1972"Jūras vārti"Rīgas Kinostudija1975"Robina Huda bultas" (Стрелы Робин Гуда)Rīgas Kinostudija1977"Tikšanās uz tālā meridiāna" (Встреча на далёком меридиане)Belarus-film1979"Antarktīdas stāsts" (Антарктическая повесть)Mosfilm1981"Melnais trīsstūris" (Чёрный треугольник)Mosfilm1982"Balāde par drošsirdīgo bruņinieku Aivenho" (Баллада о доблестном рыцаре Айвенго)Mosfilm1985"Melnā bulta" (Чёрная стрела)Mosfilm1986"Pārtveršana" (Перехват)Mosfilm1988"Karaliskās gvardes šāvēja Kventina Dorvarda piedzīvojumi"(Приключения Квентина Дорварда, стрелка королевской гвардии)Mosfilm1990"Bruņinieku pils" (Рыцарский замок)Mosfilm1992"Ričards Lauvassirds" (Ричард Львиное Сердце)1993"Dārgumu cena" (Цена сокровищ)12A1998"Kņazs Jurijs Dolgorukijs" (Князь Юрий Долгорукий)2003"Uguņošana" (Фейерверк)2007"Ilgas pēc nākotnes" (Ностальгия по будущему)Nacionālais kino (Krievija)2007"Potapov, pie tāfeles!" (Потапов, к доске!)Rakurs2009"Aiz baltā mākoņa" (За белым облаком)

 Atsauces 

 Ārējās saites 

Kategorija:1933. gadā dzimušie
Kategorija:Krievu režisori
Kategorija:Krievijas scenāristi
Kategorija:Padomju aktieri
Kategorija:Padomju kinorežisori
Kategorija:PSRS scenāristi